CELEX: 32020D1134
Language: hu
Date: 2020-07-30 00:00:00
Title: A Tanács (KKBP) 2020/1134 határozata (2020. július 30.) a Fegyverkereskedelmi Szerződés végrehajtásának támogatása érdekében végzett uniós tájékoztatási tevékenységekről szóló (KKBP) 2017/915 határozat módosításáról

31.7.2020   
               
               
                  HU
               
               
                  Az Európai Unió Hivatalos Lapja
               
               
                  L 247/24
               
            
         A TANÁCS (KKBP) 2020/1134 HATÁROZATA
         (2020. július 30.)
         a Fegyverkereskedelmi Szerződés végrehajtásának támogatása érdekében végzett uniós tájékoztatási tevékenységekről szóló (KKBP) 2017/915 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2017. május 29-én elfogadta a (KKBP) 2017/915 határozatot (1).
                  
               
                     (2)
                  
                  
                     A (KKBP) 2017/915 határozat az 1. cikkében említett tevékenységek tekintetében a 3. cikk (3) bekezdésében említett finanszírozási megállapodások megkötésének időpontjától számított 36 hónapos végrehajtási időszakot ír elő.
                  
               
                     (3)
                  
                  
                     A Német Gazdasági és Exportellenőrzési Szövetségi Hivatal (BAFA) 2020. június 22-én, az Expertise France (EF) pedig 2020. június 29-én – végrehajtó ügynökségi minőségében – kérte a (KKBP) 2017/915 határozat végrehajtási időszakának a Covid19-világjárvány folytatódásából eredő nehézségek miatti, 2021. június 30-ig történő meghosszabbítását.
                  
               
                     (4)
                  
                  
                     A (KKBP) 2017/915 határozat 1. cikkében említett tevékenységek folytatása 2021. június 30-ig nem jár pénzügyi forrásokat érintő következményekkel.
                  
               
                     (5)
                  
                  
                     A (KKBP) 2017/915 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2017/915 határozat 5. cikke helyébe a következő szöveg lép:
            
               „5. cikk
               Ez a határozat az elfogadásának napján lép hatályba.
               Ez a határozat 2021. június 30-án hatályát veszti.”.
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 30-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács (KKBP) 2017/915 határozata (2017. május 29.) a Fegyverkereskedelmi Szerződés végrehajtásának támogatása érdekében végzett uniós tájékoztatási tevékenységekről (HL L 139., 2017.5.30., 38. o.).